A BIZOTTSÁG 421/2007/EK RENDELETE
(2007. április 18.)
a 2375/2002/EK rendelet által a kiválótól eltérő minőségű közönséges búzára megnyitott közösségi vámkontingens II. alkontingensén belüli behozatalra vonatkozó engedély iránt 2007. április 9. és 2007. április 16. között benyújtott kérelmekre alkalmazandó odaítélési együttható rögzítéséről
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a gabonafélék piacának közös szervezéséről szóló, 2003. szeptember 29-i 1784/2003/EK tanácsi rendeletre (1),
tekintettel az importengedélyek rendszere alá tartozó mezőgazdasági termékek behozatali vámkontingenseinek kezelésére vonatkozó közös szabályok megállapításáról szóló, 2006. augusztus 31-i 1301/2006/EK bizottsági rendeletre (2) és különösen annak 7. cikke (2) bekezdésére,
mivel:
(1)
A 2375/2002/EK bizottsági rendelet (3) éves vámkontingenst nyitott 2 988 387 tonna, a kiválótól eltérő minőségű közönséges búza behozatalára. Ez a kontingens három alkontingensre van felosztva.
(2)
A 2375/2002/EK rendelet 3. cikkének (1) bekezdése a (09.4124 tételszámú) II. alkontingens 2007. január 1-jétőldecember 31-ig tartó időszakra vonatkozó mennyiségét 38 000 tonnában határozza meg.
(3)
A 2375/2002/EK rendelet 5. cikke (3) bekezdésének megfelelően küldött értesítésből kitűnik, hogy a 2007. április 9. (brüsszeli idő szerint) 13 órától 2007. április 16. 13 óráig az említett rendelet 5. cikke (1) bekezdésének megfelelően benyújtott kérelmek a szétosztható mennyiségnél többre irányulnak. Helyénvaló tehát az igényelt mennyiségekre alkalmazandó odaítélési együttható rögzítésével meghatározni, hogy a behozatali engedélyek milyen mennyiségekre bocsáthatók ki.
(4)
Ezenkívül a folyó kontingensidőszakra nem szabad több behozatali engedélyt kiadni a 2375/2002/EK rendeletben említett II. alkontingensre vonatkozóan,
ELFOGADTA EZT A RENDELETET:
1. cikk
(1) A 2375/2002/EK rendeletben említett II. alkontingens keretén belüli behozatalra irányuló, (brüsszeli idő szerint) 2007. április 9. 13 órától 2007. április 16. 13 óráig benyújtott minden engedélykérelem esetében az engedély kibocsátásakor a kért mennyiségre 33,119287 %-os odaítélési együtthatót kell alkalmazni.
(2) A 2375/2002/EK rendelet II. alkontingensén belüli behozatalra irányuló, (brüsszeli idő szerint) 2007. április 16. 13 órától benyújtott engedélykérelmekben szereplő mennyiségekre vonatkozó engedélyek kibocsátását a folyó kontingensidőszakra fel kell függeszteni.
2. cikk
Ez a rendelet az Európai Unió Hivatalos Lapjában való kihirdetésének napján lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2007. április 18-án.